**Z A P I S N I K**

**39.** sjednice školskog odbora Gimnazije „Matija Mesić“ održane **19. prosinca 2016.** godine s početkom u **8** sati u zgradi Gimnazije.

**Prisutni:** Mirjana Stanić, Andrea Sertić, Zlatko Markovinović, Anita Holub i Dubravka Pitlović

**Odsutni:** Daria Pinjuh-Budisavljević i Vesna Gajger

Sjednici nazoče još i Goran Zavor, ravnatelj škole, Irena Zmaić Čarapina, voditeljica računovodstva i Gorana Lavrenčić, tajnica škole

Nakon što je predsjednica Školskog odbora Mirjana Stanić utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 38. sjednice Školskog odbora

2. Razmatranje prijedloga i donošenje odluke o izmjeni Kalendara rada škole u Godišnjem

 planu i programu škole za školsku godinu 2016./2017.

3. Prijedlog Izmjena i dopuna plana proračuna za 2016. godinu s obrazloženjem

4. Prijedlog Izmjena i dopuna plana nabave za 2016. godinu

5. Prijedlog Financijskog plana za 2017. i projekcija za 2018. i 2019. godinu s obrazloženjem

6. Prijedlog Plana nabave za 2017. godinu

7. Prijedlog Plana potrošnje vlastitih prihoda za 2017. godinu

8. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

9. Donošenje Pravilnika o korištenju sustava video nadzora u Gimnaziji „Matija Mesić“

10. Različito

Predloženi dnevni red jednoglasno je prihvaćen

**Ad. 1**

Na zapisnik 38. sjednice Školskog odbora nije bilo primjedbi i jednoglasno je usvojen.

**Ad. 2**

Kalendarom rada, koji je sastavni dio Godišnjeg plana i programa škole, između ostaloga, planirano je i trajanje nastavne godine, odnosno početak i završetak polugodišta. Tako je Kalendarom planirano da drugo polugodište započne 12. siječnja 2017. godine. Dopisom od 14. prosinca 2016. godine ministar daje mogućnost školama da odlukom Školskog odbora izmijene kalendar rada te da drugo polugodište umjesto 12. započne 16. siječnja 2017. godine, vodeći računa o propisanom broju nastavnih dana. Ravnatelj je rekao da škola ima mogućnosti promijeniti Kalendar rada, odnosno 12. i 13. siječanj 2017. planirati kao nenastavne dane i drugo polugodište započeti 16. siječnja 2017. godine.

Nakon ravnateljevog obrazloženja jednoglasno je donesena

ODLUKA

o izmjeni Kalendara rada škole u

Godišnjem planu i programu škole za školsku godinu

2016./2017.

1. U Godišnjem planu i programu Gimnazije „Matija Mesić“, Slavonski Brod, pod

 ORGANIZACIJA NASTAVE I KALENDAR RADA GIMNAZIJE, na stranici 26. u

 dijelu drugo polugodište i zimski odmor učenika mijenjaju se podaci na način:

* Drugo polugodište traje od 16. siječnja 2017. godine do 14. lipnja 2017. godine, a za učenike završnih razreda srednje škole do 19. svibnja 2017. godine.
* Zimski odmor učenika počinje 27. prosinca 2016. godine, a završava 13. siječnja 2017. godine.

2. U Godišnjem planu i programu Gimnazije „Matija Mesić“, Slavonski Brod, na stranici 27.

 pod OPIS AKTIVNOSTIN I OBVEZA mijenjaju se podaci na način:

 Drugo polugodište: 16.1. 2017. – 14.6. 2017. (za učenike završnih razreda srednje škole do

 19.5. 2017.)

3. Ove izmjene Kalendara rada Gimnazije „Matija Mesić“ sastavni su dio Godišnjeg plana i

 programa Gimnazije „Matija Mesić“, Slavonski Brod, KLASA: 602-03/16-01/01,

 URBROJ: 2178/01-11-02-16-30/2, usvojenog na sjednici Školskog odbora dana 22. rujna

 2016. godine.

4. Ova odluka stupa na snagu danom donošenja i objavit će se na web stranici Gimnazije

 „Matija Mesić“ i oglasnoj ploči škole.

**Ad 3.**

Prijedlog izmjena i dopuna proračuna za 2016. godinu sastavila je i obrazložila voditeljica računovodstva Irena Zmaić Čarapina. Najveći izvor financiranja je državni proračun u okviru kojeg je najznačajnija promjena na poziciji ostali rashodi za zaposlene zbog isplate regresa za 2016. godinu. Kada je riječ o decentraliziranim sredstvima, opseg sredstava ostao je isti kao i u ranije donesenom planu. Neke od značajnijih promjena zabilježene su na poziciji zateznih kamata zbog nepodmirivanja računa dobavljača u rokovima, a najznačajnije smanjenje ostvareno je na poziciji premije osiguranja zbog značajne uštede provođenjem postupka javne nabave.

Što se tiče vlastitih prihoda koje čine prihodi od davanja na korištenje dvorane za rekreacije, prostora čajne kuhinje i prostora za aparat za napitke, rebalansom je predviđena nova pozicija komunikacijska oprema za kupovinu smart televizora. U okviru izvora prihodi za posebne namjene nema izmjena u visini plana i po pozicijama.

Kada je riječ o prihodima i rashodima iz izvora pomoći, plan je također povećan zbog činjenice da su se gotovo sve aktivnosti projekta STEM odvile u 2016. godini.

U sklopu izvora donacija evidentiraju se uplate učenika prema odluci Školskog odbora, a koje će se koristiti za poboljšanje učeničkog standarda. Tu nema značajnijih izmjena u odnosu na prvobitni plan.

Nakon kraće rasprave jednoglasno je donesena sljedeća

ODLUKA

Donose se Izmjene i dopune proračuna Gimnazije „Matija Mesić“, Slavonski Brod za 2016. godinu.

**Ad 4.**

Na temelju izmjena i dopuna plana proračuna za 2016. godinu izrađene su izmjene i dopune Plana nabave koje sadrže planirane vrijednosti umanjene za iznos PDV-a.

Nakon kraće rasprave jednoglasno je donesena sljedeća

ODLUKA

Donose se Izmjene i dopune plana nabave Gimnazije „Matija Mesić“, Slavonski Brod za 2016. godinu.

**Ad 5.**

Financijski plan za 2017. godinu i Projekciju financijskog plana za 2018. i 2019. godinu sastavila je i obrazložila voditeljica računovodstva Irena Zmaić Čarapina. Prijedlog financijskog plana je dostavljen uz poziv svim članovima Školskog odbora. Izvori financiranja su: državni i županijski proračun, vlastiti prihodi, prihodi za posebne namjene, pomoći i donacije. Prihodi i rashodi za zaposlene koji se financiraju iz državnog proračuna svojim udjelom u ukupnim prihodima i rashodima škole čine prvu po veličini skupinu izvora financiranja. Kod planiranja troškova koji se financiraju iz županijskog proračuna škola je primijenila Odluku o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola pri čemu takav plan iznosi 1.374.778,69 kuna i ostao je na istoj razini.

Vlastiti prihodi i njihova potrošnja planirani su prema sklopljenim ugovorima o davanju na korištenje dvorane za tjelesni odgoj, školske kuhinje i ugovoru o postavljanju automata za tople bezalkoholne napitke. Budući da se ugovori o davanju na korištenje dvorane sklapaju za školsku, a ne za kalendarsku godinu, teško ih je planirati te su s toga procijenjeni u istom iznosu kao i prethodne godine. Prihodi za posebne namjene će se trošiti strogo namjenski, za svrhu za koju su i doznačeni školi. U sklopu tog izvora planiraju se ostvariti prihodi od zakasnina i ovjera svjedodžbi, prihodi koji se troše za knjige za knjižnicu, uplate za županijska natjecanja kao i uplate Agencije za odgoj i obrazovanje za dio troškova državnih natjecanja. Najveći iznos prihoda u sklopu izvora pomoći planiran je iz državnog proračuna koji školi nije nadležan. Riječ je o sredstvima za isplatu mentorstva, sredstvima za održavanje županijskih vijeća, eventualnim uplatama za kupnju knjiga i slično. Škola planira ostvariti donacije od fizičkih i pravnih osoba u iznosu od 110.000,00 kn sukladno ranijoj odluci Školskog odbora.

Osim Financijskog plana za 2017. godinu sastavljene su i projekcije za 2018. i 2019. godinu u jednakim iznosima kao i za 2017. godinu.

Nakon kraće rasprave jednoglasno je donesena sljedeća

 ODLUKA

Donosi se Financijski plan Gimnazije „Matija Mesić“, Slavonski Brod za 2017. godinu i projekcija plana za 2018. i 2019. godinu s obrazloženjem.

Financijski plan za 2017. godinu i projekcija plana za 2018. i 2019. godinu nalaze se u privitku zapisnika.

**Ad 6.**

U sklopu usvojenog Financijskog plana za 2017. godinu sastavljen je i Plan nabave za 2017. godinu umanjen za iznos PDV-a od 25%.

Slijedom toga jednoglasno je donesena

ODLUKA

Donosi se Plan nabave Gimnazije „Matija Mesić“, Slavonski Brod za 2017. godinu.

**Ad 7.**

Za potrebe osnivača potrebno je donijeti posebnu odluku o Planu potrošnje vlastitih prihoda za 2017. godinu, a koji su sastavni dio Financijskog plana za 2017. godinu.

Slijedom toga jednoglasno je donesena

ODLUKA

Donosi se Plan potrošnje vlastitih prihoda Gimnazije „Matija Mesić“, Slavonski Brod za 2017. godinu.

**Ad 8.**

-Škola je u rujnu ove godine od Ministarstva zatražila suglasnost za 2 sata nastave filozofije (višak sati u aktivu). Te sate do dobivanja suglasnosti izvodi Sanja Velikanović, mag. educ. filozofije i sociologije po ugovoru do 60 dana bez raspisivanja natječaja. Budući suglasnost još nije dobivena, ravnatelj predlaže ponovno sklapanje ugovora do 60 dana bez raspisivanja natječaja za

-**filozofiju,** 2sata nastave tjedno – višak sati u aktivu (u okviru aktiva sociologije i filozofije jedna nastavnica imenovana je voditeljicom Županijskog stručnog vijeća)

- **Sanju Velikanović,** mag. educ. filozofije i sociologije

Budući da na ravnateljev prijedlog nije bilo primjedbi, jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom do 60 dana bez raspisivanja natječaja sa Sanjom Velikanović.

Početak rada po ovom ugovoru je 27. prosinac 2016. godine.

**Ad 9.**

ŠkolskI odbor na sjednici održanoj 30. svibnja 2016. godine dao je suglasnost na postavljeni video nadzor, koji se koristi isključivo u svrhu zaštite sigurnosti učenika, radnika i imovine škole. Prema preporuci Agencije za zaštitu osobnih podataka škole bi trebale imati i pravilnik o korištenju video nadzora. Primjerak prijedloga Pravilnika o korištenju sustava video nadzora dostavljen je članovima uz poziv na sjednicu pa je nakon kraćeg obrazloženja donesena sljedeća

ODLUKA

Donosi se Pravilnik o korištenju sustava video nadzora u Gimnaziji „Matija Mesić“, Slavonski Brod.

Sjednica zavšila u 8,30 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.